Sag om forældremyndighed - herunder fordeling af samvær og valg af bopælsadresse for parternes 4 fælles børn
Ret: Retten på Frederiksberg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN PÅ FREDERIKSBERG
DOM

afsagt den 9. december 2021

Sagen er behandlet for lukkede døre

Sag BS-23844/2021-FRB (Samvær)

Far
(beskikket advokat Bjørn Dilou Jacobsen)

mod

Mor
(beskikket advokat René Schack)

og

Sag BS-42058/2021-FRB (Forældremyndighed og bopæl)

Far
(beskikket advokat Bjørn Dilou Jacobsen)

mod

Mor
(beskikket advokat René Schack)

Denne afgørelse er truffet af Dommer.



/

2

Sagernes baggrunde og parternes påstande
Familieretten har modtaget sag BS-23844/2021-FRB den 22. juni 2021 og sag BS-
42058/2021 den 3. november 2021.

Far har fremsat følgende påstande:
- Principalt: Far meddeles fuld forældremyndighed over børnene Barn 1 (Født
2015), Barn 2 (Født 2016), Barn 3 (Født 2013) og Barn 4 (Født 2009).
- Subsidiært: Far meddeles status som bopælsforælder for samtlige børn eller i
hvert fald bopælsforælder for Barn 4.
- Mere subsidiært: Far meddeles samvær med børnene 7 dage med overnatning
hver 14. dag.

Mor har fremsat følgende påstande:
- Principalt: Ophævelse af den fælles forældremyndighed over fællesbørnene Barn
4, Født 2009, Barn 3, Født 2013, Barn 1, Født 2015 og Barn 2,Født 2016, og
således at den fulde forældremyndighed tillægges Mor alene.
- Subsidiært: Den fælles forældremyndighed over samtlige børn opretholdes
således, at børnene bevarer deres bopæl hos hende.
- Mere subsidiært: Forældremyndigheden over samtlige børn tillægges hende
alene.
- Mest subsidiært: Der fastsættes samvær for de af fællesbørnene, der ikke
fremover skal have bopæl hos hende således, at børnene er 7 ud af 14 dage hos
hende.

Oplysningerne i sagerne
Dommen indeholder ikke en fuldstændig sagsfremstilling, jf. retsplejelovens § 218
a.

Parterne har fælles forældremyndighed i henhold til loven.

Af forældrekompetenceundersøgelse dateret den 8. juli 2021 vedrørende Far
fremgår bl.a. følgende:

”…



/

3

Vurdering af Far
Borgercenter ønsker en vurdering af Fars kognitive og personlighedsmæssige
ressourcer og vanskeligheder, herunder hans mentalise-ringsevne og evne til at
kunne imødekomme børnenes følelsesmæssige behov og fars eget
tilknytningsmønster set i relation til børnene.

…

I og med at evnen til at kunne mærke sine egne og sine børns følelser og kunne
beskrive dem fyldestgørende, er frontløberen til udviklingen af mentalisering, der
igen hænger sammen med evnen til at skabe en sikker og tryg tilknytning til sine
børn, får ovennævnte mig til at vurdere, at de fornødne ressourcer (mærke og
beskrive følelser og evnen til mentalisering) til at skabe en stabil, tryg og emo-tionelt
udviklingsskabende tilknytning til sine børn, ikke er til stede hos Far.

Borgercenter ønsker tillige en undersøgelse og vurde-ring af:
· Fars evne til at strukturere en dagligdag og skabe forudsigelighed der til-

godeser børnenes følelsesmæssige behov, behov for stimulation og udvik-
lingsstøttende samspil.

Den kliniske vurdering fra MIM observationerne og fra observationen med alle 4
børn, er, at det på nogle områder kan lykkes Far at skabe en struktur, særligt overfor
Barn 1 og Barn 4, men at det bliver rigtig svært i samspillet med alle 4 børn at skabe
den nødvendige struktur og særligt de nødvendige grænser. Der er både i MIM
observationerne og i observationen med alle 4 børn helt fravær af fø-lelsesmæssig
kommunikation, affektspejling og udviklingsstøttende samspil. Far opleves i
relationen til alle 4 børn engageret, kærlig og omsorgsfuld, og det er ty-deligt at alle
4 børn er glade for deres far. Evnen til at skabe stimulerende samspil er i MIM
observationerne såvel som observationen med alle 4 børn minimal.

· Fars evne til at understøtte børnenes relation til Mor og indgå i foræl-
dresamarbejde?

…

Den kliniske vurdering er, at den kamp Mor og Far befinder sig i, både kam-pen om
børnene, men også om hvem der har handlet/handler moralsk, gør at de ikke kan
samarbejde. Hvis et samarbejde skal kunne komme op og køre dem imellem, mener
jeg, at der skal arbejdes på deres rigide og uforsonelige forståel-ser af hinanden og
nogle mere nuancerede skal opbygges.

· Fars evne til at tage imod råd og vejledning og kunne omsætte dette i for-
hold til børnene?

Både i status fra familiebehandlingen ved Afdeling 1 og den nyeste status fra
børnehaven beskrives der, at det er svært for forældrene at se ud over deres
indbyrdes konflikt og tage ejerskab for egne problemområder, og at bør-



/

4

nene oftest bliver placeret i midten af denne konflikt og mistes deraf af syne. Fo-kus
bliver på den måde fjernet fra børnene. I den nyeste status fra børnehaven beskrives
der, hvordan forældrene på trods af anbefalinger om at skoleudsætte Barn 1, vælger
det modsatte.

· Hvordan relationen i et parforhold påvirker Far i forhold til at møde bør-
nenes behov?

Min oplevelse eller vurdering er, at Far rigtig gerne vil prioritere sine børn. Men
samtidig kan jeg ikke lade være med at tænke over, hvad der vil ske hvis Far
kommer i en relation, hvor han på ny føler sig dårligt behandlet og udnyttet, vil han
kunne holde sig ude af kampen og kunne fokusere på sine børn?

Med mit kendskab til Far vurderer jeg, at det er sandsynligt at han, hvis han bli-ver
taget med af sine følelser, ikke blot kan stoppe kampen og fjerne sig følelses-mæssigt
fra den, hvilket igen vil fjerne hans fokus fra børnene og deres behov. Børnene kunne
meget let blive inddraget i endnu en kamp om retfærdighed.

· Det ønskes belyst hvad der skal til for at kompensere for eventuelle man-
gelfulde forældrekompetencer.

Barn 2 og Barn 1
…

I og med opgaven i relationen til Barn 2 og Barn 1 er en behandlingsopgave, med de
særlige behov beskrevet ovenfor, særligt de følelsesmæssige behov, er min vurdering
at Far ikke kan løfte denne opgave. Min vurdering er, at Far ikke besidder de
fornødne ressourcer (mærke og beskrive følelser, mentalisering, af-fektspejling og
følelsesregulering) til at skabe en stabil, tryg og emotionelt udvik-lingsskabende
tilknytning til sine børn. Der er så og sige ikke grundlag for, at Far kan imødekomme
Barn 2 og Barn 1's særlige følelsesmæssige behov.

Min vurdering er, at Far ikke kan skabe en hverdag med den rette stimulering af Barn
2 og Barn 1, særligt ikke på det kognitive område, på det sproglige og soci-ale
niveau.

Barn 3
Undersøgelsen viser med al tydelighed, at Barn 3 ikke har modtaget den emo-
tionelle udviklingsstøtte og spejling, der skal til for at udvikle en konsistent selv-
fornemmelse og evnen til selvregulering. Han har behov for stabile, forudsigelige
voksne, der kan aflæse ham emotionelt og give ham den stimulation og emotio-nelle
udviklingsstøtte, han har stærkt behov for. Han har behov for voksne, der kan rumme
hans indre og ydre kaos uden selv at blive overvældede eller kaoti-ske, og som kan
skabe sammenhæng for Barn 3 i hans oplevelser, give retning, og styrke Barn 3's
vage selvfornemmelse ved at identificere Barn 3's initiati-ver. Tilknytningsmønstre
er meget resistente og kræver ofte års behandling for at udvikle sig hensigtsmæssigt.



/

5

…

I og med opgaven i relationen til Barn 3 er en behandlingsopgave, med de sær-lige
behov beskrevet ovenfor, særligt hans behov for stabile, forudsigelige voksne, der
kan læse ham emotionelt, rumme hans indre og ydre kaos i form af voldsom indre
angst, vold og aggressioner og meget urolig og uhæmmet adfærd, uden at de bliver
for overvældede. De skal kunne arbejde på integration i hans indre, og samtidig
dosere deres tilgange til ham på det følelsesmæssige plan hvor også hans kognitive
funktionsniveau tages med i betragtning.

På den baggrund er min vurdering, at Far ikke kan løfte denne opgave. Min vur-
dering er, at Far ikke besidder de fornødne ressourcer (mærke og beskrive følel-ser,
mentalisering, affektspejling og følelsesregulering) til at skabe en stabil, tryg og
emotionelt udviklingsskabende tilknytning til sine børn. Der er så og sige ikke
grundlag for, at Far kan imødekomme Barn 3's særlige følelsesmæssige behov. Min
vurdering er tillige, at Far ikke kan løfte opgaven med at sikre at vold og aggression
ikke eskalerer hos Barn 3.

Min vurdering er, at Far ikke kan skabe en hverdag med den rette stimulering af Barn
3, særligt ikke på det kognitive område, hvor Barn 3 er særligt udfor-dret med en IQ
langt under gennemsnittet (61) og kræver en specialiseret indsats på det sproglige og
sociale niveau.

Barn 4:
For at komme i trivsel og udvikling vil Barn 4 have behov for en særligt tilret-telagt
og helhedsorienteret udviklingsstøttende indsats. Barn 4 har behov for at opleve
tryghed og forudsigelighed i sin dagligdag og at blive mødt med sunde
alderssvarende forventninger og grænser i et kompetent stimulerende og emotio-nelt
udviklingsstøttende miljø. Det vurderes, at der kan være behov for yderli-gere
psykologisk undersøgelse af Barn 4, blandt andet med henblik på at af-dække hans
kognitive funktionsniveau.

…

Barn 4 har behov for klare roller og at blive fritaget fra at skulle forholde sig direkte
til de voksnes konflikt eller øvrige vanskeligheder. Barn 4 har, ligesom sine
søskende, behov for at se de voksne tager ansvar for konflikten og (med hjælp) skabe
tryghed og forudsigelighed omkring rammer og tidspunkter for samvær med hver af
forældrene.

…

I og med opgaven i relationen til Barn 4 er en behandlingsopgave, med de sær-lige
behov beskrevet ovenfor, særligt hans behov for at integrere omsorgsfulde
relationelle og udviklingsstøttende arbejdsmodeller gennem relationer, der er i stand
til at møde hans særlige udviklingsbehov og spejle ham, og udfordre ham på et
passende niveau over tid. Særligt med fokus på at regulere Barn 4 på en sådan måde,
at hans aggressioner og truende og udadreagerende adfærd mini-



/

6

meres, er min vurdering at Far ikke kan løfte denne opgave. Min vurdering er, at Far
ikke besidder de fornødne ressourcer (mærke og beskrive følelser, menta-lisering,
affektspejling og følelsesregulering) til at skabe en stabil, tryg og emotio-nelt
udviklingsskabende tilknytning til sine børn. Der er så og sige ikke grundlag for, at
Far kan imødekomme Barn 4's særlige følelsesmæssige behov.

…

Konklusion:
Min vurdering er, at Far ikke kan varetage forældreopgaven overfor Barn 2, Barn 1,
Barn 3 og Barn 4 heller ikke med kompensationer. Min vurdering er, at Far kan
fungere indenfor rammerne af veltilrettelagte samvær med tolke-bistand, gerne med
Barn 2 og Barn 1 alene, da de kræver et stort fokus. Min vur-dering er, at alle
børnene har brug for den kærlighed og omsorg, som Far udvi-ser i relationen til dem,
men at de i deres dagligdag har brug for en specialiseret indsats, særligt på det
følelsesmæssige plan.”

Af forældrekompetenceundersøgelse ligeledes dateret den 8. juli 2021 vedrø-rende
Mor fremgår bl.a. følgende:

”…

Vurdering af Mor

Borgercenter ønsker en vurdering af Mors kogni-tive og personlighedsmæssige
ressourcer og vanskeligheder, herunder hendes mentaliseringsevne og evne til at
kunne imødekomme børnenes følelsesmæs-sige behov og mors eget
tilknytningsmønster set i relation til børnene:

…

Når man sammenholder Mors udtalelser om sig selv og børnene med hendes adfærd
i samspilsobservationerne ses der en udpræget tendens til, at Mor ikke efterlever sine
egne værdier og beskrivelser af sig selv som forælder i praksis. Det tætte forhold og
emotionelle bånd, Mor beskriver mellem hende og hvert af børnene, ses ikke mellem
Mor og drengene i samspilsobservationerne. Pi-gerne ses i højere grad at søge
omsorg hos Mor, men også med en høj grad af overtilpasset adfærd og mangel på
kontakt og struktur.

Borgercenter ønsker tillige en undersøgelse og vur-dering af:

Mors evne til at strukturere en dagligdag og skabe forudsigelighed der tilgo-
deser børnenes følelsesmæssige behov, behov for stimulation og udviklings-
støttende samspil:
Mor har væsentlige udfordringer med at agere selvstændigt og selvhjulpent i det
danske samfund. Hun kan ikke sproget og har også svært ved at kommuni-kere på
engelsk.



/

7

…

Mors struktur og rammesætning er gennemgående præget af utydelighed, hvilket gør,
at børnene må acceptere ikke at kende retningen og kravene. Dette resulterer
skiftevis i en overtilpasset og en ureguleret eller endda destruktiv ad-færd. Samspillet
bliver ikke udviklingsstøttende, og Mor spejler ikke børnenes oplevelser og mangler
sunde regulerende strategier. Derudover har Mor sær-deles vanskeligt ved at
tilrettelægge passende elementer af udfordring for sine børn og derved stille krav og
stimulere dem, så de oplever mestring og udvikler sig.

Mors evne til at understøtte børnenes relation til Far og indgå i forældre-
samarbejde?
Mor har gode intentioner i forhold til forældresamarbejdet, men vurderes at have
tendens til at give Far skylden for vanskelighederne i samarbejdet og ikke tage
ansvar for egen kommunikation og adfærd. Mor beskriver, at hun viser børnene, at
det er i orden, at de savner deres far, og hun opfordrer Barn 4 til at ringe jævnligt til
Far. Mor ønsker, at Far har tid med børnene. Det vurderes, at der er behov for hjælp
til forældresamarbejdet, både i forhold til aftaler og forebyggelse af
konflikteskalering.

Mors evne til at tage imod råd og vejledning og kunne omsætte dette i for-hold
til børnene?
Der har siden marts 2020 været sat ind med massiv familiebehandling til Mor i
hjemmet. I gennemgangen af statusrapporter fra Afdeling 2 og Afdeling 3, Afdeling
4 og Afdeling 1 ses det, at der er arbejdet med at skabe sun-dere familiedynamikker
uden fysisk og psykisk vold, og hvor hverdagen er præ-get af forudsigelige
strukturer. Der er arbejdet med Mors skærmning af bør-nene i forhold til konflikten
og med at børnene skal have et mere alderssvarende ansvar. Der er arbejdet i praksis
med, hvordan Mor stimulerer, regulerer og sætter sunde grænser for sine børn. Til
trods herfor beskrives udviklingen - ud over at den fysiske vold er stoppet, og at der i
nogen grad lader til at være en hø-jere grad af struktur i hverdagen, og at Mor ikke
sover og græder dagligt - at være stærkt begrænset.

…

Såfremt man alligevel vælger via en behandlende indsats videre at udforske Mors
udviklingspotentiale, vurderes det vigtigt, at dette gøres, så indsatsen tager hensyn til
hendes kognitive niveau og profil. Mor har vanskeligt ved at holde overblik og have
flere bolde i luften på én gang. Hun har svært ved at overføre viden fra en abstrakt til
en konkret kontekst og fra én kontekst til en anden. Vej-ledning må derfor foregå i
praksis og via eksempler og i samspillet med børnene. Mor vil eksempelvis skulle
vises og øve sig i, hvordan hun spejler, sætter ram-mer og retning og udfordrer. Det
skal understreges, at der er en usikkerhed på, hvorvidt Mor vil være i stand til at tage
selv praksisnær og enkelt formidlet



/

8

psykoedukation og vejledning i praksis til sig og ændre mønstre i sin omsorgs-og
samspilspraksis.

Hvordan relationen i et parforhold påvirker Mor i forhold til at møde børne-
nes behov?
Mor har mange års erfaring med at leve i parforhold præget af fysisk og psy-kisk
vold. Dette øger statistisk risikoen for at indgå i parforhold med lignende mønstre
igen. Mor skaffer sig noget hjælp via mandlige venner, men stabilite-ten og
kvaliteten af disse relationer er uklar, og Mor fremstår undvigende, når der spørges
til relationen til Person 1 og siger, at han bare er en god ven. Person 1 har været til
stede i hverdagssituationer og i familiebehandlingen gennem læn-gere tid, og det er
indtrykket via akterne, at Person 1 også har slået Mor og age-rer kontrollerende og
overvågende. Mor synes således at gentage sit eget uhen-sigtsmæssige mønster i
relationen i et parforhold på baggrund af en manglende selvstændighed og et usundt
parforholdsmønster. Mor ses at undlade selv at tage ansvar, når hun uddelegerer
opgaver til en mand, og derved udvikler hun ikke de selvstændighedskompetencer,
der vil være positive i forhold til forældre-kompetencen. Parforholdsrelationen
stjæler derudover givetvis fokus fra bør-nene, og det ses i Barn 4's udtalelser og
adfærd, at han også oplever sig kon-trolleret af Person 1.

Det ønskes belyst hvad der skal til for at kompensere for eventuelle mangel-
fulde forældrekompetencer:

Barn 4:
For at komme i trivsel og udvikling vil Barn 4 have behov for en særligt tilret-telagt
og helhedsorienteret udviklingsstøttende indsats. Barn 4 har behov for at opleve
tryghed og forudsigelighed i sin dagligdag og at blive mødt med sunde
alderssvarende forventninger og grænser i et kompetent stimulerende og emotio-nelt
udviklingsstøttende miljø. Det vurderes, at der kan være behov for yderli-gere
psykologisk undersøgelse af Barn 4, blandt andet med henblik på at af-dække hans
kognitive funktionsniveau.

…

Barn 4 har behov for klare roller og at blive fritaget fra at skulle forholde sig direkte
til de voksnes konflikt eller øvrige vanskeligheder. Barn 4 har, ligesom sine
søskende, behov for at se de voksne tager ansvar for konflikten og (med hjælp) skabe
tryghed og forudsigelighed omkring rammer og tidspunkter for samvær med hver af
forældrene.

…

Barn 3:
Undersøgelsen viser med al tydelighed, at Barn 3 ikke har modtaget den emo-
tionelle udviklingsstøtte og spejling, der skal til for at udvikle en konsistent selv-
fornemmelse og evnen til selvregulering. Han har behov for stabile, forudsigelige
voksne, der kan aflæse ham emotionelt og give ham den stimulation og emotio-



/

9

nelle udviklingsstøtte, han har stærkt behov for. Han har behov for voksne, der kan
rumme hans indre og ydre kaos uden selv at blive overvældede eller kaoti-ske, og
som kan skabe sammenhæng for Barn 3 i hans oplevelser, give retning, og styrke
Barn 3's vage selvfornemmelse ved at identificere Barn 3's initiati-ver.
Tilknytningsmønstre er meget resistente og kræver ofte års behandling for at udvikle
sig hensigtsmæssigt.

…

Barn 1 og Barn 2:
…

Det er en behandlingsopgave, hvor arbejdet går på at arbejde med at skabe inte-
gration og en indre kerne med guidende omsorgspersoner. De vil have behov for
guidende omsorgspersoner, der kan skabe struktur og en forudsigelig hverdag med
den rette stimulering.

…

Konklusion
Mor kan ikke selvstændigt, eller med den nuværende hjælp og støtte, skabe en
hverdag med den nødvendige stimulering og den og regulerede form for græn-
sesætning og struktur, hendes børn kalder på. Hun formår, trods massiv indsats på
området, ikke at skærme børnene og give dem den trygge struktur, emotio-nelle
spejling og retning, som de har behov for, hvis de skal udvikle egen identi-tet, trygge
relationer og forståelse af deres livssituation. Som ovenfor beskrevet er alle fire børn
i en meget bekymrende udvikling på baggrund af en opvækst i et uforudsigeligt og
voldeligt miljø, og der er tydelige indikationer desorganiseret tilknytningsstil samt
undgående strategier. Det vurderes, at børnenes udvikling ikke kan komme på rette
spor i deres nuværende omsorgsmiljø, som til stadig-hed opleves uforudsigeligt og
understimulerende.

Forældrekompetenceundersøgelsens samlede vurdering er derfor, at alle fire børn har
brug for den kærlighed og omsorg, som Mor udviser i relationen til dem, men at de i
deres dagligdag har brug for en specialiseret indsats, særligt på det følelsesmæssige
plan. Det vurderes, at Mor med
sine begrænsede forældrekompetencer, både emotionelt og funktionsmæssigt, holdt
op imod børnenes særlige udfordringer på både det emotionelle, relatio-nelle,
kognitive og adfærdsmæssige plan, samlet set ikke kan imødekomme bør-nenes
udviklingsmæssige behov.
…”

Af Kommunes udtalelse af 5. maj 2021 fremgår bl.a. følgende:

”Børnenes sag overgik den 01.03.21 til Afdeling 1 fordi der er en ge-nerel høj
bekymring for børnenes trivsel og udvikling i forhold til:

 At børnene bliver efterladt alene i hjemmet hos mor.



/

10

· At børnene har været vidne til vold imod mor og selv har udtalt at hen- 
holdsvis mor eller far har slået dem.

· At forældrenes indbyrdes høje konfliktniveau og manglende samarbejde 
er skadeligt for børnene og gør dem utrygge.

· At børnene hver især mangler den nødvendige opmærksomhed og støtte 
der er nødvendig for at komme i trivsel og blive i stand til at udnytte de-res
udviklingspotentiale.

· At samarbejdet mellem forældrene er så udfordret, at de ressourcer de 
begge besidder, ikke bliver udnyttet til gavn for børnene, så fx hvis Mor har
udfordringer men at klare alle børns behov, at Far ikke bliver kontaktet, så
han fx kan hjælpe et barn til at blive tilset af tandlægen eller sørge for at
børnene bliver transporteret i skole, så barnet kommer i skole.

Der har siden den 01.03.21 været iværksat intensiv familiebehandling fra Afdeling 1,
som endnu er i den afsøgende fase.

Der er har siden 01.09.20 været tilknyttet Idrætsprojektet til Barn 3 og Barn 4, fordi
det er vigtigt at for drengene at blive få gode fysiske og sociale ople-velser udenfor
hjemmet, hvilket de ellers ikke ville modtage.

Der er den 17.03.21 iværksat forældrekompetenceundersøgelse for begge foræl-dre
med det formål at undersøge hvordan hvilke ressourcer og udfordringer for-ældrene
har til at imødekomme børnenes behov. Forældrekompetenceundersø-gelsen
forventes afsluttet i slutningen af juli.
Der er endnu ikke afholdt møde med drengenes skole, men kun med pigernes
børnehave.

Afdeling 4 der ydede familiebehandling 3 gange om ugen frem til den 01.03.21 ud-
trykte følgende bekymringer i forhold til børnene:

-Der er generelt usikkerhed for børnene i forhold til hvordan mor har det om hun er
glad eller ked af det, på grund af far, eller på grund af mors ven Person 1, hen-des
helbred eller om hun bliver generet i det pakistanske miljø.

-Mor har svært ved at omsætte rådgivning og er optaget af egne problemer.

Barn 1:
Afdeling 4 25.02.21: Har store sproglige udfordringer såvel på dansk og pashto. Hun
har storesøsterpligter som fx at lægge store bunker tøj sammen og fx at hente vand til
sine brødre. Hun er en følsom stille pige og et antennebarn. Børnehaven 26.03.21:
Vellidt pige blandt de andre børn, god til rollelege, kan lide fangelege. Velopdragen,
venlig og følsom pige, omsorgsfuld overfor andre børn. Er meget selvstændig og
selvhjulpen. Er god til at koncentrere sig, men er meget usikker, når det gælder
førskoleopgaver. Virker fraværende nogle gange også ved samlinger. Kan de første
tal i talrækken, men kan ikke tælle til ti. Trækker sig lidt væk nogle gange – måske
hun har svært ved at forstå, hvad der bliver talt



/

11

om. Har en meget lav selvtillid. Det er af børnehaven vurderet relevant med
skoleudsættelse, men forældrene har indmeldt hende i privatskole til august.

Barn 2:
Afdeling 4 25.02.21: Har store sproglige udfordringer på pashto og dansk. Har brug
for megen voksenstøtte. Er ukritisk i kontakten med fremmede. Er nysgerrig og
kræver meget opmærksomhed.

Børnehaven 26.03.21: Hun er en glad pige, udadvendt. Viser sin utilfredshed og
beder de voksne om hjælp. Har svært ved at lege med de andre børn leger paral-lelt,
er hurtigt ude af legen igen. Er ikke alderssvarende fin- eller grovmotorisk
alderssvarende. Mangler tro på egne evner. Tager ikke initiativ til leg. Mor taler
næsten dagligt i mobil, når hun henter pigerne. Andre børn kommenterer på at Barn
2 lugter og har beskidt tøj på. Er ikke god til at koncentrere sig i længere tid ad
gangen.

Barn 3:
Afdeling 4 25.02.21: Har sproglige udfordringer på dansk og pashto. Han har svært
ved at formulere sig. Er snakkesalig, er meget kontaktsøgende, kræver opmærk-
somhed, er let at aflæse. Er meget urolig. Har det ikke godt i sin klasse eller i sko-
legården. Kommer ofte i konflikter med jævnaldrende. Er mere rolig når han er
sammen med sin far. Kan bede om hjælp. Er et antennebarn. Er grovmotorisk godt
med, er charmerende og er dygtig til matematik. Er god til at bede om hjælp.

Barn 4:
Afdeling 4: 25.02.21 Er sprogligt udfordret i forhold til dansk og pashto. Er motorisk
godt med, er charmerende og følsom. Har brug for mere individuel omsorg. De andre
søskende og forældrene giver ham voksenansvar. Kan reagere meget kraf-tigt og mor
har svært ved at forstå baggrunden herfor. Er en dreng af få ord, der let kan blive
overset i hjemmet. Bliver ikke skærmet for voksenkonflikter og for-står i højere grad
hvad der foregår imellem forældrene. Han er fagligt dygtig i skolen og laver sine
lektier.
Har venner i skolen og venner i området hvor han bor. Har en god social forstå-else.
Er en meget ansvarlig dreng. Er omsorgsfuld og beskyttende i forhold til Barn 3.”

Af journalrapport til aktindsigt dannet af Kommune den 5. okto-ber 2021 fremgår
bl.a., at begge forældre den 30. september 2021 blev oplyst om, at kommunen
havde drøftet, at der var brug for en mere intensiv foranstaltning til dem som
familie i form af døgnophold på en familieinstitution eller alterna-tivt, at børnene
skulle anbringes uden for hjemmet. Far samtyk-kede til døgnophold på
familieinstitution, mens det ikke lykkedes at få Mor til at svare på, hvorvidt hun
ville samtykke til døgnophold på familieinstitution.



/

12

Børnesagkyndig, og Dommer har den 10. november 2021 holdt samtaler med de
tre ældste børn, Barn 4 (12 år), Barn 3 (8 år) og Barn 1 (6 år). Hovedindholdet af
samtalerne fremgår af Børnesagkyndigs notat af 18. november 2021. Af notatets
konklusion fremgår følgende:

”Indtryk
Begge forældre ankommer med børnene på det tidspunkt, hvor der skal være rets-
møde med de voksne. De forklarer, at de ikke har været i stand til at få andre voksne
til at aflevere dem til samtalen. Jeg er ikke klar over den præcise årsag til, at Barn 2
ikke er i børnehave. Men da der ifølge forældrene har været en del episo-der, hvor
pigerne uden aftale er afhentet i børnehaven, formoder jeg, at årsagen er at finde her.
Faren ønsker tilsyneladende ikke, at moren eller en af hendes allie-rede skal hente
Barn 2.

Det betyder, at børnene opholder sig på gangen under retsmødet imellem deres
forældre. Begge forældre udtrykker tillid til, at Barn 4 vil være i stand til at styre sine
små søskende. Det synes i det store og hele også at være tilfældet. Mødet imellem de
voksne bliver afbrudt 1 eller 2 gange, fordi et af børnene skal på toilet-tet. I retssalen
kan men gennem den lukkede dør høre lyde af tale og, men intet, der lyder som
alvorlige konflikter. Jeg får således bestyrket indtrykket af, at Barn 4 nyder respekt hos
sine mindre søskende, sådan som hans forældre har for-klaret.

I de naturlige pauser i retsmøderne ser jeg, at børnene næsten uden undtagelse flokkes
om deres far det meste af tiden.

Fysisk fremtræder alle børnene alderssvarende. Sprogligt bærer de alle præg af at være
2- eller 3-sprogede. Deres beherskelse af dansk virker noget usikker.

For Barn 4's vedkommende høres en del ”ghetto-slang” . Men han er fuldt ud i stand
til at udtrykke sin mening klart, ligesom han viser bevidsthed om, hvordan men
fortæller om begivenheder og forhold til personer, som ikke har samme for-
håndskendskab til tingene som han selv.

Sproget hos hans 2 yngre søskende virker mere usammenhængende, også mere end
notatet udtrykker, idet jeg for læselighedens skyld har søgt at samle børnenes
udtalelser i blokke efter emnet, samt undladt en del af de uddybende spørgsmål, som
dommeren og jeg har stillet. Hos de 2 yngste ses en del kropslig uro og andre tegn på
koncentrationsproblemer, som stiger hurtigt i løbet af samtalen. Disse pro-blemer
efterlader et indtryk af børn, der ikke er alderssvarende og/eller i længere tid har
befundet sig inder et stort pres.

Alle 3 børn beskriver ret massivt, at livet hos deres mor er udfordrende. Deres kla-
gepunkter omhandler alt fra mangel på de mest basale fornødenheder til urovæk-



/

13

kende episoder imellem moren og Person 1, vold imod dem fra Person 1's side og den
ringe standard i f.eks. morens gaver.

I modsætning til moren beskrives faren som overskudspræget, nærværende, ret-færdig
og afbalanceret.

Barn 4 fortæller om et stort pres fra moren og dennes familie (’hjernevask’) for at
lægge afstand til faren, hvilket ifølge ham selv har fået ham til at lyve om, at fa-ren
skulle have udsat ham for vold. Imidlertid må man ud fra børnenes udsagn her og i
andre sammenhænge antage, at de igennem længere tid har været udsat for et stort pres
fra mange sider. Deres unuancerede beskrivelse af dårligdommene hos moren kan
delvist hænge sammen med dette. Dog er jeg ikke blind for, at bør-nenes beskrivelser
af forholdene hos moren langt hen af vejen stemmer overens med Kommunes
iagttagelser.

Man må således konkludere, at børnenes udtalelser sandsynligvis afspejler deres
holdninger i det omfang, de på nuværende tidspunkt er i stand til at mærke sig selv.

Der efterlader sig en stor bekymring for for alle børnenes trivsel, udvikling og sik-
kerhed.”

Retten foretog endvidere den iagttagelse under hovedforhandlingsmødet den 10.
november 2021, hvor alle fire børn ventede på gangen udenfor retssalen, at den
yngste datter, Barn 2 (5 år), havde behov for at komme på toilet-tet, og at hun gav
udtryk for, at hun gerne ville have sin fars hjælp hertil, hvor-efter Far gik med
Barn 2 på toilettet.

Retten traf i forbindelse med hovedforhandlingsmødet den 10. november 2021
midlertidig afgørelse om, at alle fire børn under sagens behandling ved retten
skulle have bopæl hos deres Far. Far tilkendegav i den forbindelse, at han var
indstillet på, at børnene efter nærmere aftale kunne have samvær med Mor under
sagens behandling. Mor forlod imidlertid retssalen umiddelbart herefter.

Far har i tiden mellem de to hovedforhandlingsmøder anlagt en
tvangsfuldbyrdelsessag, idet Mor i forbindelse med samvær mandag den 15.
november 2021 tog den yngste datter, Barn 2, med sig hjem – efter det oplyste
uden samtykke eller aftale herom. Barn 2 kom tilbage til den midlertidige
bopælsforælder, Far, onsdag den 17. eller torsdag den 18. november 2021. Som
følge af tilbageleveringen blev tvangsfuldbyrdelsessagen hævet ved
hovedforhandlingen den 25. november 2021.

Begge parter har fri proces under sagerne.



/

14

Forklaringer
Far og Mor har afgivet forklaring.

Far har forklaret bl.a., at både han og Mor er fra Pakistan. De har været sammen
siden 2011. Han kom til Danmark på en arbejds- og opholdstilla-delse.
Efterfølgende blev Mor og deres ældste barn familiesammenført med ham. De tre
yngste børn er født i Danmark. De har alle boet i Danmark siden. Han har arbejdet,
og Mor har passet hjemmet. Han har i dag en ubegrænset opholdstilladelse.
Børnenes opholdstilladelse er knyttet til ham, og der står i til-ladelsen, at børnene
skal bo hos ham. Han har holdt 32 ugers barsel, da børnene blev født, og han har
været aktiv i forhold til børnenes opvækst, herunder sam-arbejdet med børnehave
og skole samt læge og tandlæge. Det skyldes til dels, at Mors dansk ikke er så
godt. Han havde ikke opfattelsen af, at der var proble-mer i ægteskabet, men
pludselig gik Mor og Mors bror til politiet og sagde, at han havde været voldelig
mod Mor. Herefter kom Person 1 ind i billedet, og det viste sig, at Mor og Person
1 havde et forhold. I april 2020 blev han anholdt for vold mod Person 1. Han blev
dømt og kom i fængsel. Da han kom ud af fængslet, boede Mor i deres fælles
lejlighed med børnene, og han fik at vide af nogle venner, at han ikke længere
skulle komme i lejligheden. Mor havde fået fjernet hans folkeregistreradresse fra
lejligheden, ligesom Mor havde søgt om skilsmisse. Han bor nu i en lejlighed i By.
De seneste uger har alle fire børn boet hos ham.

Der har været en række indberetninger til kommunen vedrørende børnenes trivsel,
og han har været til en række møder i kommunen. Det er hans opfat-telse, at Mor i
forløbet og fortsat er sammen med Person 1. Det har han hørt fra Person 2 og fra
nogle af sine venner. Han har hørt, at Person 1 og Mor har været sammen i
moskeen og er blevet gift på muslimsk vis. Mor og Person 1 blev også set sammen
den 15. november 2021, da Mor tog Barn 2 med sig. Børnene for-tæller, at Person
1 kommer om natten, og at Mor og Person 1 ses. Mor er blevet slået af Person 1 –
det har både børnene og Mor selv fortalt ham. Mor an-meldte Person 1 til politiet i
august måned, men i oktober måned gik hun til poli-tiet sammen med Person 1 og
sagde, at hun havde tilgivet Person 1. Person 1 har også slået børnene, hvilket han
har indberettet til kommunen og til politiet. Alle fire børn er meget sure på Person
1 – de hader Person 1. Børnene fortæller, at Person 1 har givet dem lussinger,
skælder ud og bliver vred på dem, og at Person 1 slår Mor, mens de er der, ligesom
Person 1 siger bandeord, herunder f-ordet, om hans og Mors familie, når børnene
er der. Både drengene og pigerne siger, at de ikke vil være sammen med Mor, når
Person 1 er der. Kommunen har også en klar opfattelse af, at Mor lyver, og at Mor
og Person 1 fortsat har et for-hold.

De tre ældste børn går i Skole. De er meget glade for skolen. De undersøgte
grundigt, inden de meldte børnene ind i skolen. Han har



/

15

et godt samarbejde med lærerne og administrationen. Børnene har haft en del
fravær, fordi Mor har hentet dem i skolen, hvorefter de i flere dage ikke kom i
skole. Barn 1 har boet en del hos Mor. Skolen har oplyst om, at Barn 1 ikke kom i
skole. Barn 1's lærer har sendt en rapport herom. Mens Barn 1 har boet hos ham,
har hun været i skole alle dage. Barn 4 og Barn 3 har også været i skole hver dag.
Barn 2 går i børnehave. I sidste uge, hvor Mor havde taget Barn 2 med sig, var
Barn 2 ikke i skole. Efter sidste retsmøde, hvor alle fire børn fik midlertidig bopæl
hos ham, kom Mor til hans bopæl om mandagen, den 15. november, hvor hun bad
om at lege med Barn 2. Han sagde til børnene, at deres mor var derude. Barn 3 og
Barn 1 sagde nej til at komme ud, men Barn 4 og Barn 2 gik ud til Mor. Lidt
senere kom Barn 4 tilbage. Barn 4 fortalte, at Mor bandede over ham og Barn 4
selv. Han troede, at Mor og Barn 2 fortsat var på legepladsen, men det var ikke
tilfældet, idet Mor skrev til ham, at hun havde taget Barn 2 med sig hjem. Han
skrev til Mor, at det var i strid med rettens afgørelse. Mor svarede ikke. Han blev
ved med at sende beskeder til Mor om, at hun skulle aflevere Barn 2. I torsdags
hentede han Barn 2 hos Mor. Barn 2 sagde ikke meget, men når hun talte,
handlede det om Person 1. Barn 2 virkede ikke glad.

Skolen har sendt et brev om, at der ikke er betalt skolekontingent fra august
måned, og at børnene vil blive smidt ud, hvis der ikke betales. Han ved ikke,
hvorfor der ikke er betalt. Før separationen var det ham, der betalte alle regnin-
gerne. Dengang var der aldrig problemer med betalingerne. Han og Mor har ikke
talt om regningerne. Kommunen betaler alle Mors udgifter, og han tro-ede derfor,
at kommunen betalte regningerne. Der er intet samarbejde mellem Mor og ham.

Han ønsker at få fuld forældremyndighed over børnene, da det vil være til bør-
nenes bedste. Han og Mor kan ikke enes om beslutninger vedrørende bør-nene. De
kan ikke enes om skolen. Skolen er det vigtigste. Han er ikke særlig bange for, at
Mor vil rejse til udlandet med børnene, idet hun ikke kan klare børnene
økonomisk. Det vigtigste er børnenes opdragelse, mad til børnene og tid til
børnene, og det kan Mor ikke klare. Samarbejdet om børnene er meget svært. Det
er gået rigtig fint, mens børnene har været hos ham den seneste tid. Børnene har
haft det godt. Der er to værelser i lejligheden. Han og pigerne sover i det ene
værelse, mens de to drenge sover i det andet værelse. Børnene har hans fulde
opmærksomhed. Han har ikke arbejde i øjeblikket. Han kan der-for aflevere
børnene om morgenen og hente dem igen om eftermiddagen. Lige nu har han fuld
tid til sine børn.
Hvis retten kommer frem til, at børnene skal være hos ham, skal Mor have lov til
at se børnene, når hun vil, men det skal ikke være på den måde, som det skete den
15. november. Hvis børnene boede hos ham, kunne Mor se børnene i weekenden,
men det skal være under forudsætning af, at Person 1 ikke er der, og at Mor giver
børnene sin fulde opmærksomhed.



/

16

Adspurgt af Mors advokat forklarede Far bl.a., at han vil lade Mor se børnene,
hvis Mor lader være med at lyve, og at Mor lover, at Person 1 ikke er der, mens
børnene er der. Børnene skal kunne føle sig trygge hos Mor. Han og Mor skal have
respekt for hinanden, og Mor skal overholde de aftaler, de måtte lave. Mor skal
passe på børnenes helbred, børnene skal have hjemmelavet mad, ikke blot
fastfood, og hun skal sørge for børnenes hygiejne. Hvis han var sikker på disse
ting, ville han ikke være så bekymret. Han har været hos kommunen mange gange
med sine be-kymringer. Han har svært ved at tro på, at Mor vil kunne overholde
sådanne aftaler, idet de allerede har lavet sådanne aftaler, men Mor overholdt dem
ikke. Hvis retten beslutter det, vil han være indstillet på at samarbejde med Mor.
På samme måde som børnene kan han heller ikke lide Person 1 eller Mors
mandlige venner. Han udelukker ikke et samarbejde under de givne forud-
sætninger. Fra start af har det været hans ønske, at Mor og han kunne samar-bejde,
fordi de har børnene sammen. Det er Mor, der hindrer samarbejdet. Han har ingen
kæreste, og han sætter sine børn først. Underretningerne får ikke Mor til at
forandre sig. For ham er det vigtigste, at børnene et godt liv. I de 13 år, han boede
sammen med Mor, var det vigtigste for Mor hende selv, ikke børnenes tarv.
Kommunen vil kunne gøres tilfreds, hvis han får forældremyn-digheden alene.
Børnene er meget sure på Mor på grund af Person 1. Børnene klager over, at
Person 1 får to retter mad, mens de ikke en gang får én ret, samt at Mor har tid til
Person 1, men ikke tid til dem. Børnene klager også over, at de bliver sendt ud på
legepladsen i mange timer, når Person 1 er hos Mor. Børnene savner mad, tid og
opmærksomhed fra Mors side. Mor kan ikke hjælpe bør-nene med skolearbejdet,
og Mor deltager ikke i samarbejdet med skolen. Når børnene er syge, er det ikke
Mor, der ringer til lægen, men Person 1. Mor kan ej heller tage børnene til lægen,
fordi hun ikke kan føre en samtale med lægen. Hun tager ikke børnenes behov
alvorligt. Det skyldes ikke kun sprogvanskelig-heder. Hun kan for eksempel heller
ikke ”tanke op” på børnenes rejsekort. Han er indforstået med, at Mor og han kan
lave aftaler om samvær. Han vil lade Mor se børnene, hvis hun ønsker det. Sidste
weekend parkerede han for ek-sempel bilen foran Mors lejlighed, hvor de to
ældste gik ind til Mor og spi-ste mad sammen med hende. Han ville ikke lade de to
piger gå derind, idet han var bange for, at Mor ville beholde børnene. En 7/7-
ordning vil være for smer-tefuld for børnene.

Mor har forklaret bl.a., at hun kom til Danmark i 2011, hvor hun blev
familiesammenført med Far. Deres problemer begyndte allerede i 2007, mens de
var i Pakistan. Det var et arrangeret ægteskab; ikke et tvangsæg-teskab. Deres
familier arrangerede ægteskabet. Hun var ikke interesseret i at komme til
Danmark, men hendes søn havde astma og som følge heraf helbreds-mæssige
problemer, og Far var i Danmark, og derfor besluttede hun sig for at tage til
Danmark. Selvom Far og hun havde problemer, besluttede de sig for at



/

17

få flere børn for at få relationen til at køre videre. Deres samliv blev ophævet i
2020. Far havde sloges med hendes bror i marts 2020. Barn 4 havde bandet til
hende, hvilket hendes bror hørte. Barn 4 svarede, at hans far (Far) også bandede til
hende, ligesom hans far slog hans mor. Person 1, Far og hendes bror kom op at
slås over det. Det var hende, der forlod Far. Det var Far, der fraflyt-tede
lejligheden. Hun ønskede at stoppe samlivet, fordi Far ikke forstod forhol-det til
Person 1, ligesom Far ikke var ærlig overfor hende, og Far udnyttede hen-des bror.
Person 1 er Fars ven og hendes kørelærer. Hun var meget stresset på grund af
hendes og Fars forhold, hvilket Person 1 kunne mærke på hende. Hun har ikke
været kæreste med Person 1 under sit samliv med Far. Person 1 ville bare gerne
hjælpe hende. Person 1 ville gerne giftes hende, men hun er ikke blevet gift med
ham. Person 1 er allerede gift og har børn. Det er forkert, at Far tror, at hun har et
forhold til Person 1. Hun fik ikke noget godt ud af de 13 års ægteskab med Far.
Hun er ikke kæreste med Person 1 og har aldrig ønsket Person 1 som kæreste; hun
ville bare have Person 1's hjælp. Person 1 kommer ikke hjemme hos hende. Far
har slået hende. Person 1 slog hende i starten. Person 1 har ikke slået børnene; han
er meget kærlig over for børnene. Pigerne siger ”far” til Person 1. Der var en dår-
lig videooptagelse med nøgenbilleder af hende, som Person 1 optog på sin telefon
i april 2020, og som blev sendt videre til Far. Filmen blev optaget, fordi Person 1
havde en app på sin telefon, hvorved han kunne overvåge hende. Hun har ikke haft
et seksuelt forhold til Person 1. Hun har ingen kontakt til Person 1 nu. Hun har
heller ingen relation til Far nu. Hun har alene en relation til sine børn. Hvis
børnene ikke ønsker, at Person 1 er der, vil hun respektere deres ønske herom.

Børnene går på en god skole, men det koster mange penge. Hun fik at vide, at hun
kun skulle betale for ét barn, og at de to andre ville få friplads, men hun blev ringet
op om, at skolepengene ikke var betalt. Gælden skyldes, at hun havde fået at vide,
at der var to fripladser. Det var hende, der plejede at betale for Barn 4 – det var
1.400 kr. om måneden – men hun kan ikke betale hele det beløb, der skyldes nu.
Far har ingenting betalt. Børnene har sagt, at hun ikke købte noget til dem, men
hun har købt mange ting. Hvis hun får børnenes bopæl, skal børnene fortsætte med
at gå på skolen, hvis hun finder et job. Hvis ikke hun finder et job, kommer
børnene i en almindelig folkeskole. Børnene har ikke sagt noget om, hvorvidt de
ønsker at fortsætte på skolen. Børnene er glade for at gå i skolen, men de ved, at
det er dyrt. Barn 1's fravær skyldtes, at hun var syg. Det havde hun også givet
skolen besked om. Der var også en anden grund til fraværet, nemlig at når hun
havde afleveret børnene i skolen, hentede Far dem i skolen og tog dem med hjem.
Indtil sidste år gik alt godt, men efter Fars løsladelse begyndte alt at gå skævt. Far
begyndte at fortælle alle, at hun var en dårlig kvinde. Hun blev stresset. Alligevel
tog hun sig af børnene og hjemmet. Børnene fik al mulig hjælp. Det var hende, der
lavede mad til bør-nene. Hun har ikke sagt bandeord til Barn 4; det var omvendt.
Barn 4 sagde, at Far og hendes onkel havde lovet Barn 4 en iPhone, hvis han ban-
dede. Det ved kommunen også. Hun foreslog derfor Barn 4 at ringe til sin far



/

18

for at bande mod at hun så ville give ham en nyere model iPhone. Da Barn 4
derefter ville ringe til Far, stoppede hun Barn 4, idet der ellers ikke ville være
nogen forskel mellem hende og Far. Hun kan kommunikere med skolen, men det
er svært at udtrykke sig. Hun arbejder på at blive bedre til dansk.

Hun vil også for fremtiden tåle meget for sine børns skyld og for at samarbejde
med Far. Hun og Far vil godt kunne samarbejde om børnene. Det er Far, der vil
tage børnene fra hende. At de tre ældste børn til børnesamtalen i retten har sagt, at
de helst vil være hos Far skyldes, at Far har påvirket dem til at sige så dan. Hun
havde aftalt med Barn 4 sidste søndag, at han ville komme og be-søge hende. Far
afleverede Barn 4 hos hende, hvorefter Barn 4 var hos hende i kort tid. Barn 4 vil
gerne være sammen med både hende og Far. Hun har talt med børnene om deres
ønsker, og de har givet udtryk for, at de gerne vil være sammen med begge
forældre. Hun ønsker, at børnene er lige meget hos hende og Far, dvs. en 7/7-
ordning. En 7/7-ordning vil være i overensstem-melse med børnenes ønsker, og
det vil også være godt for både hende og Far.

Hun bor i Område i sin egen lejlighed. Den er 75 m2 på tre værelser. Der vil være
fin plads til børnene. Hun er ikke i arbejde. Hun skal lære sprog først. Der-efter
kan hun få et arbejde. Hun forventer, at hun snart vil kunne få arbejde.

Adspurgt af Fars advokat forklarede Mor bl.a., at Person 1 er muslim. Person 1 er
ikke muslimsk gift med hende. Hun var ikke skilt, og der var ej heller planer om,
at hun skulle giftes med Person 1. Person 1 bor også i Område. Han stammer også
fra Pakistan. Hun holdt op med at se Person 1 for længe siden; for mere end en
måned siden. Hun og Person 1 blev uvenner i august måned, men de har set
hinanden efterfølgende. Flere gange adspurgt, om Person 1 ikke har været i hendes
lejlighed siden august måned, svarede hun ”Ja, det kan du tage det som” . Det er
ikke korrekt, at Person 1 var i hendes lejlig-hed på et tidspunkt, hvor Barn 4 skulle
hente en iPad i lejligheden. Hun og Barn 2 er tætte. Barn 2 er også tæt med Far.
Barn 2 savner dem begge. Mandag den 15. november 2021 ringede hun til Far og
spurgte, om hun kunne se bør-nene. Hun skrev til Far, at hun tog Barn 2 med sig.
Far sagde nej, men hun for-stod ikke hvorfor. Hun tog Barn 2 med hjem til sig om
mandagen og afleverede Barn 2 igen om onsdagen. Det er korrekt, at Far ikke
havde samtykket til, at hun kunne tage Barn 2 med sig hjem. Adspurgt, hvordan
hun troede, det påvir-kede Barn 2, at hun tog Barn 2 med, forklarede hun, at Barn
2 frivilligt tog med hende. Hun tog ikke Barn 2 med sig mod Barn 2's vilje.
Kommunen kom fordi om aftenen og kunne se, at Barn 2 var glad. Hun afleverede
Barn 2 om onsda-gen, fordi Far afpressede hende.

Parternes synspunkter
Parterne procederede sagen og uddybede i den forbindelse deres anbringender
fremsat i processkrifterne.

 
 
 
 
 
 
 
 
 
 
 
 
 
 
 
 
 
 
 
 
 



/

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 



/

 
 
 
 
 
                                                      19
Far har i processkrift af 12. oktober 2021 anført bl.a.:
”Det gøres gældende, at sagsøger er bedst egnet til at tage sig af børnene, og
at børnene derfor bør bo fast hos sagsøger.

Hvad angår den ældste søn Barn 4, er det oplyst fra begge parter, at han har
givet udtrykkeligt ønske om at bo hos sagsøger og reelt også har gjort dette
de sidste måneder. Dette taler særlig for, at sagsø-ger skal meddeles status
som bopælsforælder for Barn 4.

Det gøres endvidere gældende, at parterne har så vanskeligt ved at kom-
munikere og enes om børnene, at sagsøger bør meddeles den fulde foræl-
dremyndighed. Det bestrides ikke, at der er perioder, hvor parterne kan enes
og kommunikerer i en vis grad, men der er mange bekymrende uds-ving. Det
må derfor anses for at være bedst for børnenes tarv, at der kun er en forælder,
der har den fulde forældremyndighed. Derved kan der komme helt ro på
børnenes situation.

Sagsøger er indstillet på og ønsker, at sagsøgte skal se børnene regelmæs-
sigt. Sagsøger er dog bekymret for, om sagsøgte kan sikre børnenes trivsel.
Sagsøger er særlig bekymret for, at sagsøgtes kæreste har en særdeles dår-lig
indflydelse på sagsøgte, og at det også påvirker børnene i en negativ
retning.”

Mor  har i påstandsdokument af 27. oktober 2021 anført bl.a.:

”Sagsøgte har ikke ønsket at indgå aftale med sagsøger om børnene og har
på trods af sagsøgers tilkendegivelser, afhentet børnene i skole og institu-
tion efter forgodtbefindende.

Sagsøger gør gældende, at hun er den, der gennem børnenes opvækst har
taget sig mest af dem, og er den af parterne, der har den nærmeste tilknyt-
ning til børnene, hvorfor det vil være bedste stemmende med børnenes tarv
at de bor hos hende.

Såfremt Retten finder, at den fælles forældremyndighed ikke bør oprethol-
des gøres det gældende, at det vil være bedst stemmende med børnenes tarv,
at forældremyndigheden over fællesbørnene tillægges sagsøger alene.”

Familierettens begrundelse og resultat
Det følger af forældreansvarslovens § 4, at afgørelser efter loven skal træffes ud
fra, hvad der er bedst for barnet, og at Familieretshuset og familieretten skal 



/

20

have fokus på, at afgørelser skal medvirke til at sikre barnets trivsel og beskytte
barnet mod vold eller anden behandling, der udsætter barnet for skade eller fare,
herunder at være vidne til vold.

Det følger endvidere af forældreansvarslovens § 1, at hensyn til barnets bedste og
barnets ret til trivsel og beskyttelse skal komme i første række.

Forældremyndighed og bopæl
Det følger af forældreansvarslovens § 11, 2. pkt., at retten kun kan ophæve den
fælles forældremyndighed, hvis der er holdepunkter for at antage, at foræl-drene
ikke kan samarbejde om barnets forhold til barnets bedste.

Retten finder efter de foreliggende oplysninger i sagen, herunder parternes for-
klaringer og børnesamtalerne i familieretten, at det kan lægges til grund, at
konfliktniveauet mellem parterne er meget højt, og at der er påvist konkrete
holdepunkter for at antage, at forældrene også på længere sigt vil være ude af
stand til at kunne samarbejde om børnenes forhold til børnenes bedste. Retten
finder herefter, at det er bedst for Barn 4, Barn 3, Barn 1 og Barn 2, at den fælles
foræl-dremyndighed ophæves, jf. forældreansvarslovens § 11, 2. pkt., jf. § 4.

På baggrund af sagens oplysninger er det bedst for Barn 4, Barn 3, Barn 1 og Barn
2, at forældremyndigheden over dem tillægges Far alene og således, at alle fire
børn får bopæl hos ham.

Retten har herved navnlig lagt vægt på hensynet til at sikre børnenes trivsel og
sikre en mere stabil hverdag for børnene. Retten har i den forbindelse lagt sær-lig
vægt på oplysningerne om samarbejdet med kommunen og med skolen, op-
lysningerne om fravær fra skole og børnehave, når børnene er hos Mor,
oplysningerne om forholdene i hjemmene samt indholdet af børne-samtalerne i
familieretten. Retten har endvidere vurderet, at Far må antages at have de bedste
evner til at samarbejde og dermed fremadrettet sikre børnenes samvær med Mor.

Samvær
Efter forældreansvarslovens § 19, stk. 1, skal barnets forbindelse med begge for-
ældre søges bevaret ved, at barnet har ret til samvær med den forælder, som det
ikke har bopæl hos. Bestemmelsen bygger på, at det som udgangspunkt er bedst
for et barn at have kontakt til begge sine forældre, jf. forældreansvarslo-vens § 4.
Samvær fastsættes ud fra en konkret vurdering af barnets forhold, jf.
forældreansvarslovens § 21, stk. 2.



/

21

Efter en samlet vurdering af børnenes forhold finder retten, at Barn 4, Barn 3, Barn
1 og Barn 2 skal have samvær med Mor som nedenfor be-stemt.

For at sikre ro, og da det ikke ses at være påkrævet af hensyn til børnenes bed-ste,
at alle fire børn følges ad under hele samværet, finder retten det bedst, at
hverdagssamværet tirsdag/onsdag opdeles som nedenfor bestemt.

Samvær betinges af et vilkår om, at den under sagen omtalte person ved navn
Person 1 ikke er til stede hos Far under samvær.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær mv. § 9.

THI KENDES FOR RET:

Den fælles forældremyndighed ophæves, og Far skal have foræl-dremyndigheden
alene, og dermed tillige bopælen, over Barn 4, Født 2009, Barn 3, Født 2013, Barn
1, Født 2015, og Barn 2, Født 2016.

Far skal have samvær med Barn 4 og Barn 3 fra fredag i lige uger efter skole og
frem til mandag morgen i ulige uger inden skole samt hver onsdag efter skole til
samme dag kl. 20.00.

Mor skal have samvær med Barn 1 og Barn 2 fra torsdag i lige uger med
afhentning i skole / institution og frem til man-dag morgen i ulige uger med
aflevering i skole / institution samt hver tirsdag med afhentning i skole / institution
og med aflevering på Fars bopæl samme dag kl. 20.00.

Samvær betinges af et vilkår om, at den under sagen omtalte person ved navn
Person 1 ikke er til stede hos Mor under samvær.

Ingen af parterne betaler sagsomkostninger til den anden part eller til statskas-sen.



/





/